钦定古今图书集成/理学汇编/经籍典/第053卷 > 河图天地十五数图
## 钦定古今图书集成/理学汇编/经籍典/第053卷 > 河图天地十五数图

此天地之数十有五也。或统而取之，其旨有六，盖合
自然之数也。且其一者，始就《河图》纵横之，皆十五数
也。其二者，盖天一、地二、天三、地四、天五，凡十五数也。
其三者，以其太极未分，混而为一，即是一也。一气判
而为仪，见三也；二仪分而为象，见七也；四象演而生
八卦，见十五数也。其四者，谓五行之生数，是一、水二、
火三、木四金五土，见十五数也。其五者，将五行之数
中分为之，以象阴阳，则七为少阳，八为少阴，亦见其
十五数也。其六者，以少阴少阳不动，则不能变，亦且
入为少阴，阴动而退，故少阴动而为盛阴，所以退称
六也；七为少阳，阳动而进，故少阳动而为盛阳，所以
进称九也。六与九合，亦见其十五也。斯盖一三五阳
位。为二四间而五居中然配王四方也。如六七八九
合而周以为四象也